|  |  |  |
| --- | --- | --- |
|  | **Lausunto** | LVM/53/02/2016 |
|  |  |  |
| VEO / Toimintavarmuusyksikkö |  |  |
| Laura Sarlin | 29.1.2016 |  |
|  |  |  |

Ympäristöministeriön lausuntopyyntö YM038:02/2011

Liikenne- ja viestintäministeriön lausunto luonnoksesta ympäristövalvonnan ohjeeksi

 29.1.2016

Ympäristöministeriö on 12.1.2016 pyytänyt liikenne- ja viestintäministeriöltä lausuntoa luonnoksesta ympäristövalvonnan ohjeeksi. Liikenne- ja viestintäministeriö kiittää mahdollisuudesta lausua asiassa.

Liikenne- ja viestintäministeriö pitää ohjetta yleisesti kannatettavana.

Merenkulun ympäristönsuojelulain mukaisen valvonnan osalta liikenne- ja viestintäministeriö toteaa, että ohje vastaa merenkulun ympäristönsuojelulain muotoilua, eikä sillä ole huomautettavaa nykyisen lainsäädännön osalta.

Liikenne- ja viestintäministeriö kuitenkin huomauttaa, että hallituksen esityksessä alusten painolastivesien käsittelyä koskevan kansainvälisen yleissopimuksen hyväksymisestä ja laeiksi sen lainsäädännön alaan kuuluvien määräysten voimaansaattamisesta, merenkulun ympäristönsuojelulain sekä alusturvallisuuslain muuttamisesta (HE 122/2015) ehdotetaan muutettavaksi merenkulun ympäristönsuojelulain 12 luvun 4 §:ää, joka koskee elinkeino-, liikenne- ja ympäristökeskuksen valvontatehtäviä (pykälän 2 kohta). Samalla rangaistussäännöksiä koskevaan 13 luvun 3 §:ään ehdotetaan lisättäväksi uusi 10 a kohta. Mahdollinen lakimuutos tulee ottaa huomioon valvontaohjetta viimeisteltäessä.

Mikael Nyberg

Osastopäällikkö, ylijohtaja

Laura Sarlin

Ylitarkastaja

Liitteet Lausuntopyyntö

Jakelu Ympäristöministeriön kirjaamo

Tiedoksi Ari-Pekka Manninen ja Juhapekka Ristola

Liikenne- ja viestintäministeriö, Konserniohjausosasto